सुहाना खान, खुशी कपूर, अगस्त्या नंदा ने टुडुम इवेंट में दी बेहतरीन परफॉरमेंस
जोया अख्तर की अपकमिंग फिल्म द आर्चिज का ट्रेलर आज रिलीज हो गया है। शनिवार रात ब्राजील में हुए नेटफ्लिक्स के टुडुम इवेंट के दौरान ‘द आर्चीज’ का टीजर रिलीज किया गया, जहां फिल्म की पूरी कास्ट ने टीजर लॉन्च के दौरान डांस परफॉर्मेंस दिया।
जोया अख्तर की अपकमिंग फिल्म 'द आर्चिज' का टीजर आज रिलीज हो गया है। शनिवार रात ब्राजील में हुए नेटफ्लिक्स के टुडुम इवेंट के दौरान फिल्म का टीजर रिलीज किया गया, जहां फिल्म की पूरी कास्ट ने टीजर लॉन्च के दौरान डांस परफॉर्मेंस दिया। इसी दौरान का एक वीडियो सोशल मीडिया पर सामने आया है।
सुहाना खान ने पूरी टीम के साथ किया डांस 
वीडियो में अगस्त्या नंदा, शाहरुख खान की बेटी सुहाना खान, खुशी कपूर,अदिति डॉट, मिहिर आहूजा, वेदांग रैना और युवराज मेंडा टुडुम इवेंट में डांस परफॉर्मेंस देते हुए दिखाई दिए। सभी ने अपनी अपकमिंग 'द आर्चिज' के गाने सुनोह गाने पर ठुमके लगाए।
सभी रेट्रो लुक में नजर आए 
वीडियो में खुशी कपूर ऑरेंज ड्रेस में नजर आईं। सुहाना खान ने प्रिंटेड व्हाइट शर्ट के ऊपर ब्राउन शॉर्ट ड्रेस और ब्लैक टाइट्स पहना हुआ है। अगस्त्या नंदा व्हाइट टी-शर्ट, ग्रे पैंट और डार्क ग्रे जैकेट में नजर आ रहे हैं। अदिति डॉट स्कर्ट-टॉप और हाफ स्वेटर में दिख रही हैं, जबकि मिहिर आहूजा प्रिंटेड व्हाइट शर्ट, सस्पेंडर्स के साथ ब्लैक ट्राउजर और गोल्फ कैप में दिखाई दिए।
फैंस ने दिए ये रिएक्शन 
इस वीडियो पर एक फैंस ने कमेंट करते हुए लिखा, 'मैं आपको बता रहा हूं कि ये बच्चे जाने तू या जाने ना के बाद अगले फेवरेट ग्रुप हो सकते हैं।' दूसरे ने लिखा, 'इतने गुड लुकिंग लोग एक साथ एक ही ग्रुप में'। तो वहीं तीसरे ने लिखा, सुहाना इतनी क्यूट कैसे हो सकती है'। हालांकि, कुछ लोगों ने स्टार किड्स की आलोचना भी की है।
60 के दशक की कहानी पर बनी फिल्म
इस फिल्म में1964 की कहानी दिखाई गई है। शाहरुख खान की लाडली सुहाना खान, श्रीदेवी की छोटी बेटी खुशी कपूर और अमिताभ बच्चन के नातिन अगस्त्य नंदा ने इस फिल्म से बॉलीवुड डेब्यू किया है। इस फिल्म में सुहाना खान के किरदार का नाम वेरोनिका और खुशी के किरदार का नाम बेट्टी है।
फिल्म की कहानी में प्यार, दोस्ती और दुख देखने को मिलेगा। नेटफ्लिक्स ने इंस्टाग्राम पर टीजर शेयर करते हुए लिखा- 'आपने उन्हें कॉमिक्स में किताबों में और रिवरडेल में देखा है, लेकिन इस बार आप उन्हें भारत में देखेंगे। 60 के दशक पर बनी ये फिल्म एक ऐसी दुनिया का दिखाएगी जो एक दम नई होगी। ये रहा फर्स्ट लुक।'
